CELEX: 52015PC0068
Language: et
Date: 2015-02-23
Title: Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta (taotlus EGF/2014/017 FR/Mory-Ducros)

EUROOPA
                     KOMISJON
                                            Brüssel, 23.2.2015
                                            COM(2015) 68 final
                                 Ettepanek:
             EUROOPA PARLAMENDI JA NÕUKOGU OTSUS
   Globaliseerumisega Kohanemise Euroopa Fondi kasutuselevõtmise kohta
                  (taotlus EGF/2014/017 FR/Mory-Ducros)
ET                                                                     ET
 ---pagebreak---                                                  SELETUSKIRI
   ETTEPANEKU TAUST
   1.         Globaliseerumisega Kohanemise Euroopa Fondist (edaspidi „EGF” või „fond”)
              rahaliste toetuste saamise suhtes kohaldatavad eeskirjad on sätestatud Euroopa
              Parlamendi ja nõukogu 17. detsembri 2013. aasta määruses (EL) nr 1309/2013, mis
              käsitleb Globaliseerumisega Kohanemise Euroopa Fondi (2014–2020) ja millega
              tunnistatakse kehtetuks määrus (EÜ) nr 1927/20061 (edaspidi „EGFi määrus”).
   2.         Prantsusmaa ametiasutused on esitanud taotluse EGF/2014/017 FR/Mory-Ducros, et
              saada fondist rahalist toetust seoses töötajate koondamisega Prantsusmaal ettevõttes
              Mory-Ducros SAS.
   3.         Pärast taotluse hindamist otsustas komisjon kooskõlas EGFi määruse kõikide
              kohaldatavate sätetega, et EGFist rahalise toetuse andmise tingimused on täidetud.
   TAOTLUSE KOKKUVÕTE
   EGFi taotlus                                                 EGF/2014/017 FR/Mory-Ducros
   Liikmesriik                                                  Prantsusmaa
   Asjaomased piirkonnad (NUTS 2. tasand)                       FR 10 (Ile de France)
   Taotluse esitamise kuupäev                                   6.10.2014
   Taotluse kättesaamise kinnitamise kuupäev                    17.10.2014
   Lisateabe nõudmise kuupäev                                   17.10.2014
   Lisateabe esitamise tähtaeg                                  1.12.2014
   Hindamise lõpuleviimise tähtaeg                              23.2.2015
   Sekkumiskriteerium                                           EGFi määruse artikli 4 lõike 1 punkt a
   Põhiettevõte                                                 Mory-Ducros SAS
   Majandustegevuse sektor(id) (NACE Rev. 2 osa)2               49 (maismaaveondus ja torutransport)
   Tütarettevõtjate, tarnijate ja tootmisahela järgmise         0
   etapi tootjate arv
   Vaatlusperiood (neli kuud)                                              13. märts 2014 – 13. juuli 2014
   Koondamiste ja tegevuse lõpetamise juhtude arv                                                    2 395
   vaatlusperioodil (a)
   Koondamiste ja tegevuse lõpetamise juhtude arv                                                      118
   enne või pärast vaatlusperioodi (b):
   Koondamisi kokku (a + b):                                                                         2 513
   Sihtrühma kuuluvate toetusesaajate hinnanguline                                                   2 513
   koguarv
   Sihtrühma kuuluvate mittetöötavate ja mitteõppivate                                                   0
   noorte arv
   1
            ELT L 347, 20.12.2013, lk 855.
   2
            Euroopa Parlamendi ja nõukogu määrus (EÜ) nr 1893/2006, 20. detsember 2006, millega kehtestatakse
            majanduse tegevusalade statistiline klassifikaator NACE Revision 2 ning muudetakse nõukogu määrust
            (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L
            393, 30.12.2006, lk 1).
ET                                                         2                                                   ET
 ---pagebreak---    Individuaalsete teenuste eelarve (eurodes):                                                   10 052 000
   EGFi rakendamise eelarve3 (eurodes)                                                               35 000
   Kogueelarve (eurodes)                                                                         10 087 000
   EGFi toetus eurodes (60 %)                                                                     6 052 200
   TAOTLUSE HINDAMINE
   Menetlus
   4.        Prantsusmaa ametiasutused esitasid taotluse EGF/2014/017 FR/Mory-Ducros
             6. oktoobril 2014, 12 nädala jooksul alates punktides 6–8 sätestatud
             sekkumiskriteeriumide täitmise kuupäevast4. Komisjon kinnitas kahe nädala jooksul
             alates taotluse esitamise kuupäevast, st 17. oktoobril 2014, et ta on taotluse kätte
             saanud, ja taotles Prantsusmaa ametiasutustelt lisateavet 20. oktoobril 2014 (seega
             enne lisateabe nõudmise tähtaja möödumist). Lisateave esitati kuue nädala jooksul.
             Täieliku taotluse saamisest alates arvestatav 12nädalane tähtaeg, mille jooksul
             komisjon peaks viima lõpule hindamise taotluse vastavuse kohta rahalise toetuse
             andmise tingimustele, lõpeb 23. veebruaril 2015.
   Taotluse rahastamiskõlblikkus
   Asjaomased ettevõtted ja toetusesaajad
   5.        Taotlus on esitatud ettevõttes Mory-Ducros SAS koondatud 2 513 töötajaga seoses.
             Ettevõte tegutses NACE Rev. 2 osa 49 „Maismaaveondus ja torutransport” alla
             kuuluvas majandussektoris. Asjaomases ettevõttes läbiviidud koondamised olid
             hajutatud üle kogu Prantsusmaa. Kõige rohkem koondamisi (257) esines NUTS5 2.
             tasandi piirkonnas Ile de France’is (FR10).
   Sekkumiskriteeriumid
   6.        Prantsusmaa ametiasutused esitasid taotluse EGFi määruse artikli 4 lõike 1 punkti a
             kohaste sekkumiskriteeriumide alusel, milles on seatud tingimuseks, et
             vaatlusperioodiks oleva nelja kuu jooksul on mõne liikmesriigi ettevõttes koondatud
             või oma tegevuse lõpetanud vähemalt 500 töötajat või füüsilisest isikust ettevõtjat,
             kaasa arvatud töötajad, kes on koondatud ja füüsilisest isikust ettevõtjad, kes on
             tegevuse lõpetanud nimetatud ettevõtte tarnijate või tootmisahela järgmise etapi
             tootjate juures.
   7.        Neljakuuline vaatlusperiood kestis 13. märtsist 2014 kuni 12. juulini 2014.
   3
           Kooskõlas määruse (EL) nr 1309/2013 artikli 7 lõikega 4.
   4
           12 nädala pikkune tähtaeg lõppes pühapäeval (5. oktoobril), kuid komisjoni hoiatati ja ta olid nõus, et
           taotlus jõuab komisjoni esmaspäeval, vahetult tähtaja lõppedes.
   5
           Komisjoni määrus (EL) nr 1046/2012, 8. november 2012, millega rakendatakse Euroopa Parlamendi ja
           nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus
           (NUTS), seoses uueks piirkondlikuks jaotuseks vajalike aegridade edastamisega (ELT L 310,
           9.11.2012, lk 34).
ET                                                       3                                                           ET
 ---pagebreak---    8.     Taotlus on esitatud seoses
          –      2 395 töötajaga, kes on vaatlusperioodiks oleva nelja kuu jooksul koondatud6
                 ettevõttes Mory-Ducros SAS.
   Koondamiste ja tegevuse lõpetamise juhtude arvutamine
   9.     Koondamiste arv määrati kindlaks järgmiselt:
          –      2 395 töötajat koondati arvestades kuupäevast, mil ettevõtja esitas töötajale
                 individuaalse teate koondamise või töölepingu lõpetamise kohta.
   Rahastamise nõuetele vastavad toetusesaajad
   10.    Lisaks juba osutatud 2 395 töötajale kuuluvad rahastamise nõuetele vastavate
          toetusesaajate hulka 118 töötajat, kes koondati enne või pärast nelja kuu pikkust
          vaatlusperioodi. Kõik need töötajad koondati pärast kavandatavate koondamiste
          üldist väljakuulutamist 13. märtsil 2014. Võimalik on kindlaks teha selge põhjuslik
          seos vaatlusperioodil toimunud sündmusega, mis töökohtade kaotamise põhjustas.
   11.    Rahastamise nõuetele vastavaid toetusesaajaid on kokku 2 513.
   Koondamiste seos määruses (EÜ) nr 546/2009 käsitletud ülemaailmse finants- ja
   majanduskriisiga
   12.    Tõendamaks seost koondamiste ning määruses (EÜ) nr 546/2009 käsitletud
          ülemaailmse finants- ja majanduskriisi vahel, selgitas Prantsusmaa, et ettevõte Mory-
          Ducros SAS on tegev kullerteenuste, kaubaveo ja kauba kättetoimetamise, kauba
          ladustamise ja asjaomaste vahendite rendi valdkonnas ning osutab asjaomaseid
          teenuseid nii Prantsusmaal kui ka välismaal. Koondamiste ajal oli Mory-Ducros SAS
          Prantsusmaal suuruselt teine ettevõte, kes osutas selliseid teenuseid, ja ettevõte
          haldas iga päev 4 500 sõiduki liikumisi.
   13.    Ülemaailmse finants- ja majanduskriisi tagajärjel vähenes aastatel 2007–2012 üle
          3,5-tonniste veokitega toimuv kaubavedu ELis 13,7 % ja Prantsusmaal 21 %
          (Eurostat). Vähenemine toimus tootmise üldise vähenemise arvel Euroopas.
          Kaubaveo mahtude vähenedes puhkes sektoris hinnasõda, mida sugugi ei
          leevendanud mitmesuguste kulude (kütus, palgad, materjalid) suurenemine, ning
          tulemuseks oligi tegevusnäitajate pidev halvenemine ja selle sektori allakäik
          Prantsusmaal pärast 2007. aastat. Järgnes autoveosektori pankrotilaine, mis
          Prantsusmaa keskpanga hinnangu kohaselt suurenes 35 % aastas, kui võrrelda 2013.
          aastat ja 2007. aastat.
   14.    Praeguseks on maismaaveonduse ja torutranspordi sektoris esitatud kaks EGFi
          taotlust, käesolev taotlus ja EGF/2011/001 AT/Nieder- und Oberoesterreich, mille
          põhjenduseks toodi samuti ülemaailmne finants- ja majanduskriis.
   Koondamisi ja tegevuse lõpetamist põhjustanud sündmused
   15.    Koondamisi ja tegevuse lõpetamist põhjustanud sündmuseks ettevõttes Mory-Ducros
          SAS oli ettevõtte pankrott ja sulgemine. Mory Ducros SASi kahjum ulatus 2012.
          aastal peaaegu 80 miljoni euroni ning 2013. aastaks ennustati veelgi suuremat
          kahjumit (ligi 82 miljonit eurot). 25. novembril 2013 kuulutas Mory-Ducros SAS end
          maksejõuetuks ja järgmisel päeval algatas Pontoise’i kaubanduskohus (Tribunal de
          commerce de Pontoise) sellekohase kohtumenetluse ja pani ettevõtte kohtuliku
   6
         EGFi määruse artikli 3 punkti a tähenduses.
ET                                                   4                                          ET
 ---pagebreak---            järelevalve alla. 6. veebruaril 2014 määrati ettevõttele likvideerija, kelle ülesandeks
           oli sulgeda ettevõte 6. maiks 2014.
           Pankrotimenetluse osana võttis uus ettevõte MORY Global üle 84 allüksusest
           rohkem kui 50 ning taastas töölepingud 4 911-st töötajast 2 107-ga. Ülejäänud 2 804
           töötajat koondati, neist 2 395 vaatlusperioodil ja 118 pärast selle lõppu (viimane
           koondamine leidis aset septembri lõpus). Neile 2 513 koondatud töötajale pakuti
           võimalust osaleda EGFi vahenditest kaasrahastatavas tegevuses, 291 töötajat läks
           pensionile või jäi muul põhjusel tööturult kõrvale.
   Koondamiste eeldatav mõju kohalikule, piirkondlikule ning riigi majandusele ja tööhõivele
   16.     Koondamised toimusid kogu Prantsuse emamaa territooriumil 84 üksuses,
           koondatuid oli üksuse kohta alates kahest (Chalons en Champagne’is ja Saint
           Louis’s) kuni 257-ni (Gonesse’is). Kõige rohkem koondamisi toimus suurlinnade
           lähiümbruses, seega oli mõju kohalikule tööturule ja majandusele väiksem.
   Toetusesaajate sihtrühm ning kavandatavad meetmed
   Toetusesaajate sihtrühm
   17.     Eeldatav meetmetes osalevate toetusesaajate arv on 2 513. Kõnealused töötajad
           jagunevad soo, kodakondsuse ja vanuse alusel järgmiselt:
                                 Kategooria                Sihtrühma kuuluvate
                                                            toetusesaajate arv
                    Sugu:           mehed:                     2 137   (85,04 %)
                                    naised:                      376   (14,96 %)
                    Kodakondsus:    Euroopa         Liidu      2 332   (92,80 %)
                                    kodanikud:
                                    ELi mittekuuluvate           181      (7,2 %)
                                    riikide kodanikud
                    Vanuserühm:     15–24aastased:                18    (0,72 %)
                                    25–54aastased:             2 054   (81,73 %)
                                    55–64aastased:               436   (17,35 %)
                                    üle      64     aasta          5    (0,20 %)
                                    vanused:
   Kavandatud meetmete abikõlblikkus
   18.     Koondatud töötajatele osutatavad individuaalsed teenused piirduvad ühe meetmega:
   19.     koondatud töötajate nõustamine ekspertide poolt (cellule de reclassement). Kuna
           Prantsuse riik ise rahastab mitut meedet, mille hulgas on peamiselt koolitusmeetmed
           ja mille eesmärk on aidata tööd leida, taotleb Prantsusmaa EGFilt ainult ühtse
           koondatud töötajate nõustamisteenuse (cellule de reclassement) rahastamist.
   20.     Olles konsulteerinud koondatud töötajate esindajatega valis pankrotihaldur välja
           kolm lepingulist firmat, kes pakuvad nõustamisteenust võimalikult suurel osal
           Prantsusmaa territooriumist ja aitavad tagada võimalikult suure hulga sihtrühma
           kuuluvate töötajate tööle naasmise. Need kolm lepingulist firmat on Sodie, BPI
ET                                                 5                                               ET
 ---pagebreak---            Group ja AFPA Transitions. Nende ülesanne on juhendada koondatud töötajaid ning
           aidata neil leida lahendusi, mis võimaldaksid neil jääda tööturule ja leida uus
           töökoht.
   21.     Lepingutingimuste kohaselt tuleb neil a) leida igale töötaja jaoks just talle sobivad
           karjäärivõimalused ja b) piisav arv tööpakkumisi ning c) pakkuda võimalusi saada
           konsultatsiooni üldekspertidelt ja/või ettevõtte loomisele spetsialiseerunud
           ekspertidelt, kellel on väga head teadmised piirkonna tööjõuturu kohta ning kes on
           valmis nõu andma.
   22.     Need firmad peavad korraldama koolitusi üldoskuste arendamiseks (nt CV
           koostamine, tööintervjuuks valmistumine, tööotsimisoskuste arendamine ja ettevõtte
           asutamine), interneti kasutamise koolitusi, töömesse ja kohtumisi tööandjate või
           sektori esindajatega ning koolitusettevõtetega.
   23.     Nende firmade tegevust jälgib komitee ning nad peavad esitama korrapäraselt
           aruandeid. Neile makstakse iga osaleva töötaja eest (vajalike tõendite alusel),
           kusjuures tegelikke meetmeid (nt pikemad koolitused) ei ole lisatud EGFile
           esitatavasse eelarvesse (osasid koolitusi kaasrahastatakse ESFi vahenditest). Tasu
           makstakse osamaksetena vastavalt tulemustele.
   24.     Kirjeldatud kavandatud meetmed on aktiivsed tööturumeetmed, mis on EGFi
           määruse artikli 7 kohaselt rahastamiskõlblikud. Need meetmed ei asenda passiivseid
           sotsiaalse kaitse meetmeid.
   25.     Prantsusmaa ametiasutused on esitanud nõutud teabe meetmete kohta, mida
           asjaomased ettevõtted peavad võtma riigisiseste õigusaktide või kollektiivlepingute
           kohaselt. Nad on kinnitanud, et rahaline toetus EGFist ei asenda ühtegi niisugust
           meedet.
   Eelarveprognoos
   26.     Hinnanguline kogukulu on 10 087 000 eurot, mis sisaldab individuaalsete teenuste
           kogumaksumust 10 052 000 eurosuuruses summas ning ettevalmistus-, haldus-,
           teavitamis- ja reklaami- ning kontrolli- ja aruandlusmeetmete kulusid summas
           35 000 eurot. Viimati nimetatud summa kasutatakse täies ulatuses kontrolli- ja
           sertifitseerimiskulude katteks. Teavitamis- ja reklaamimeetmete kuludeks ei ole
           eelarvet ette nähtud.
   27.     EGFist taotletud      rahalise  toetuse   kogusumma    on   6 052 200 eurot     (60 %
           kogukuludest).
ET                                               6                                               ET
 ---pagebreak---                                                                           Hinnanguline   Hinnanguline
                                                           Osalejate
                                                                           kulu osaleja     kogukulu
                         Meetmed                         hinnanguline
                                                                              kohta
                                                             arv                         (EURODES)
                                                                          (EURODES)
   Individuaalsed teenused (EGFi määruse artikli 7 lõike 1 punktide a ja c kohased meetmed)
   Koondatud töötajatele nõustamisteenust pakkuv            2 513             4 000       10 052 000
   alltöövõtja (cellule de reclassement)
                                                                                          10 052 000
                                          Kokku (a):                   –
                                                                                             (100 %)
   Toetused ja stiimulid (EGFi määruse artikli 7 lõike 1 punkti b kohased meetmed)
                                                                                                 0
                                          Kokku (b):                   –
                                                                                               (0 %)
   EGFi määruse artikli 7 lõike 4 kohased meetmed
       1. Ettevalmistav tegevus                                        –                         0
       2. Haldamine                                                    –                         0
       3. Teavitus ja reklaam                                          –                         0
       4. Kontroll ja aruandlus                                        –                      35 000
                                          Kokku (c):                   –                      35 000
                                                                                            (0,35 %)
   Kogumaksumus (a + b + c):                                           –                  10 087 000
   EGFi toetus (60 % kogumaksumusest):                                 –                   6 052 200
   28.        Tabelis märgitud EGFi määruse artikli 7 lõike 1 punkti b kohaste meetmete jaoks ei
              ole kulusid ette nähtud.
   Kulude rahastamiskõlblikkuse periood
   29.        Prantsusmaa ametiasutused hakkasid sihtrühmas olevatele toetusesaajatele
              individuaalseid teenuseid osutama 24. veebruaril 2014. Seega võib punktis 19
              osutatud meetmete kulutuste katteks saada EGFilt toetust alates 24. veebruarist 2014
              kuni 6. oktoobrini 2016.
   30.        Prantsusmaa ametiasutused ei ole seni 6. oktoobril 2014 alanud EGFi rakendamisega
              seoses halduskulusid kandma hakanud. Ettevalmistus-, haldus-, teavitamis- ja
              reklaami- ning kontrolli- ja aruandlusmeetmete kulude katteks võib seega saada
              EGFist toetust alates 6. oktoobrist 2014 kuni 6. aprillini 2017.
   Meetmete täiendavus liikmesriikide või liidu vahenditest rahastatavate meetmetega
   31.        Riikliku eel- või kaasrahastamise vahendid saadakse töö-, tööhõive-, kutseharidus- ja
              sotsiaaldialoogi ministeeriumi eelarvest, täpsemalt kasutatakse majandusliku
              olukorra muutumise ja tööhõivearenguga seonduvate meetmete eelarverida.
   32.        Prantsusmaa ametiasutused on kinnitanud, et eespool kirjeldatud, EGFist toetust
              saavad meetmed ei saa toetust liidu teistest rahastamisvahenditest.
ET                                                    7                                               ET
 ---pagebreak---    Toetusesaajate sihtrühma või nende esindajate või sotsiaalpartnerite ning kohalike ja
   piirkondlike asutustega konsulteerimise kord
   33.      Prantsusmaa ametiasutused on kinnitanud, et kooskõlastatud individuaalne
            teenustepakett on koostatud sihtrühma kuuluvate toetusesaajate esindajate ja
            sotsiaalpartneritega konsulteerides. 27. detsembrist 2013 kuni 13. märtsini 2014
            (päev, mil koondamisteated välja saadeti) toimusid mitmed kohtumised. Kohtumistel
            arutati kogu meetmepaketti, millest EGFist rahastatavad meetmed (Cellule de
            reclassement) moodustavad ühe osa.
   Juhtimis- ja kontrollisüsteemid
   34.      Taotlus sisaldab haldus- ja kontrollisüsteemi kirjeldust, milles on täpsustatud
            asjaomaste asutuste vastutusalad. Prantsusmaa on komisjonile teatanud, et rahalist
            toetust hakkab haldama majandus-, tööstus- ja tööhõiveministeerium ning kaasatakse
            selle allasutuse Délégation générale à l'emploi et à la formation professionnelle
            (DGEFP) mitu üksust. Makseid hakkab tegema DGEFP raames tegutsev
            Département financement, dialogue et contrôle de gestion. Sertifitseerimisega
            tegeleb Nantesis asuv riigirahanduse osakond. Ettevõtlus-, konkurentsi-, tarbija-, töö-
            ja tööhõiveameti asjaomaste piirkondade piirkondlikud üksused on volitatud tegema
            auditeid.
   Asjaomase liikmesriigi kohustused
   35.      Prantsusmaa ametiasutused on esitanud kõik järgmiste tingimustega seotud nõutavad
            tagatised:
            –     kavandatud meetmetele juurdepääsu võimaldamisel ja nende rakendamisel
                  järgitakse võrdse kohtlemise ja mittediskrimineerimise põhimõtteid;
            –     riigi ja ELi õigusaktides sätestatud nõuded kollektiivse koondamise kohta on
                  täidetud;
            –     kavandatud meetmed ei saa toetust liidu muudest                fondidest      ega
                  rahastamisvahenditest ning välistatud on topeltrahastamine;
            –     kavandatud meetmed täiendavad struktuurifondidest rahastatavaid meetmeid;
            –     EGFi rahaline toetus vastab liidu riigiabi menetlus- ja materiaalõiguse
                  normidele.
   MÕJU EELARVELE
   Eelarvet käsitlev ettepanek
   36.      Nõukogu 2. detsembri 2013. aasta määruse (EL, Euratom) nr 1311/2013 (millega
            määratakse kindlaks mitmeaastane finantsraamistik aastateks 2014–2020)7 artikli 12
            kohaselt ei tohi EGF ületada iga-aastast maksimaalset summat, milleks on
            150 miljonit eurot (2011. aasta hindades).
   37.      Olles taotlust hinnanud EGFi määruse artikli 13 lõikes 1 sätestatud tingimuste
            valguses ning arvestades sihtrühma kuuluvate toetusesaajate arvu, kavandatavaid
            meetmeid ja hinnangulisi kulusid, teeb komisjon ettepaneku võtta kasutusele EGFi
            vahendeid summas 6 052 200 eurot, mis moodustab 60 % kavandatavate meetmete
            kogukuludest, et anda taotlusele rahalist toetust.
   7
          ELT L 347, 20.12.2013, lk 884.
ET                                                8                                                 ET
 ---pagebreak---    38.     EGFi vahendite kasutuselevõtmise ettepaneku kohta teevad otsuse Euroopa
           Parlament ja nõukogu ühiselt, nagu on sätestatud 2. detsembri 2013. aasta
           institutsioonidevahelise kokkuleppe (Euroopa Parlamendi, nõukogu ja komisjoni
           vahel eelarvedistsipliini, eelarvealase koostöö ning usaldusväärse finantsjuhtimise
           kohta)8 punktis 13.
   Seotud õigusaktid
   39.     EGFi kasutuselevõtmise otsuse ettepaneku tegemisega samal ajal esitab komisjon
           Euroopa Parlamendile ja nõukogule ettepaneku 6 052 200 euro ümberpaigutamiseks
           asjakohasele eelarvereale.
   40.     Koos EGFi vahendite kasutuselevõtmise otsust käsitleva ettepanekuga võtab
           komisjon rakendusaktina vastu rahalise toetuse andmise otsuse, mis jõustub päeval,
           mil Euroopa Parlament ja nõukogu võtavad vastu kavandatud otsuse EGFi vahendite
           kasutuselevõtmise kohta.
   8
         ELT C 373, 20.12.2013, lk 1.
ET                                               9                                             ET
 ---pagebreak---                                                     Ettepanek:
                          EUROOPA PARLAMENDI JA NÕUKOGU OTSUS
             Globaliseerumisega Kohanemise Euroopa Fondi kasutuselevõtmise kohta
                                (taotlus EGF/2014/017 FR/Mory-Ducros)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL)
   nr 1309/2013, mis käsitleb Globaliseerumisega Kohanemise Euroopa Fondi (2014–2020) ja
   millega tunnistatakse kehtetuks määrus (EÜ) nr 1927/2006,9 eriti selle artikli 15 lõiget 4,
   toimides kooskõlas Euroopa Parlamendi, nõukogu ja komisjoni 2. detsembri 2013. aasta
   institutsioonidevahelise kokkuleppe (eelarvedistsipliini, eelarvealase koostöö ning
   usaldusväärse finantsjuhtimise kohta)10 punktis 13 sätestatud menetlusega,
   võttes arvesse Euroopa Komisjoni ettepanekut
   ning arvestades järgmist:
   (1)     Globaliseerumisega Kohanemise Euroopa Fond (EGF) on asutatud selleks, et osutada
           abi töötajatele, kes on koondatud, ja füüsilisest isikust ettevõtjatele, kes on lõpetanud
           oma tegevuse maailma kaubanduses globaliseerumise tagajärjel toimunud oluliste
           struktuurimuutuste tõttu, määruses (EÜ) nr 546/200911 käsitletud ülemaailmse finants-
           ja majanduskriisi jätkumise tõttu või uue ülemaailmse finants- ja majanduskriisi tõttu,
           ning aidata neil tööturule tagasi pöörduda.
   (2)     Nõukogu määruse (EL, Euratom) nr 1311/201312 artikli 12 kohaselt ei tohi EGF
           ületada iga-aastast maksimaalset summat, milleks on 150 miljonit eurot (2011. aasta
           hindades).
   (3)     Prantsusmaa ametiasutused esitasid 6. oktoobril 2014 taotluse, et saada fondist rahalist
           toetust seoses töötajate koondamisega13 Prantsusmaal ettevõttes Mory-Ducros SAS.
           Taotlust täiendati vastavalt määruse (EL) nr 1309/2013 artikli 8 lõikele 3. Taotlus
           vastab EGFi rahalise toetuse kindlaksmääramise nõuetele, mis on sätestatud määruse
           (EL) nr 1309/2013 artiklis 13.
   (4)     Seega tuleks võtta kasutusele EGFi vahendid, et anda Prantsusmaa esitatud taotluse
           alusel rahalist toetust summas 6 052 200 eurot,
   9
            ELT L 347, 20.12.2013, lk 855.
   10
            ELT C 373, 20.12.2013, lk 1.
   11
            Euroopa Parlamendi ja nõukogu määrus (EÜ) nr 546/2009, 18. juuni 2009, millega muudetakse määrust
            (EÜ) nr 1927/2006 Globaliseerumisega Kohanemise Euroopa Fondi loomise kohta (ELT L 167,
            29.6.2009, lk 26).
   12
            Nõukogu määrus (EL, Euratom) nr 1311/2013, 2. detsember 2013, millega määratakse kindlaks
            mitmeaastane finantsraamistik aastateks 2014–2020 (ELT L 347, 20.12.2013, lk 884).
   13
            Määruse (EL) nr 1309/2013 artikli 3 punkti a tähenduses.
ET                                                        10                                                  ET
 ---pagebreak---    ON VASTU VÕTNUD KÄESOLEVA OTSUSE:
                                            Artikkel 1
   Euroopa Liidu 2015. aasta üldeelarvest võetakse EGFi raames kasutusele 6 052 200 eurot
   kulukohustuste ja maksete assigneeringutena.
                                            Artikkel 2
   Käesolev otsus jõustub selle vastuvõtmise päeval.
   Brüssel,
   Euroopa Parlamendi nimel                   Nõukogu nimel
   president                                  eesistuja
ET                                              11                                        ET